Artiklen Overgreb begået af Danmark indstilles til sletning. Der er en række fundamentale problemer med artiklen. 
Grundlæggende er der tale om en listeartikel, der ikke overholder . Artiklen indeholder i dag links til nogle artikler, og kan for så vidt erstattes af en kategori. Der er ikke noget galt i at oprette en kategori “Overgreb begået af Danmark”, hvis ellers kategoribeskrivelsen er på plads. 
Helt grundlæggende er et “overgreb begået af Danmark” enhver form for ulovlig myndighedsudøvelse, hvortil vel kommer tidligere lovlig myndighedsudøvelse, der i nutidig kontekst opfattes som moralsk dadelværdig. I princippet kan der på listen medtages den uendelige liste med fejlagtige myndighedsbeslutninger om nægtelse af sociale ydelser, ulovlige ransagninger efter hash uden for Christiania, overdreven magtanvendelse fra politiet osv. Det giver ingen mening at have en listeartikel, hvor en hvilken som helst petitesse kan medtages. Ydermere er det særdeles problematisk med den ret flydende moralske bedømmelse af fortidens “overgreb” (vikingernes plyndringer, folkemord på vendere, heksebrændinger osv osv). Det bør i stedet samles op med en kategori, hvori, der kan optages “notable overgreb”. Det vil tillige være i overenstemmelse med listenormen. 
Dertil kommer, at artiklen har en masse andre problemer med POV, kilder etc. Derfor Slet - () 13. aug. 2022, 12:35 (CEST)
For at rydde op på problemerne har jeg forkortet siden og anvendt den foreslåede definition på begrebet. Artiklen refererer nu til en artikel (Officielle danske undskyldninger), som ikke er oprettet endnu. Artiklen er nu kun en stub og kan i princippet slettes helt. () 13. aug. 2022, 18:38 (CEST)
 Slet - Artiklen laver jo en enkelt henvisning til danmarkshistorien.dk, hvor man finder en artikel: "Officielle undskyldninger 1945- ", det ville måske være et mere relevant udgangspunkt for en eventuelt kommende artikel? () 13. aug. 2022, 13:01 (CEST)
Svagt Behold - Nu da artiklen er blevet ændret til en stub, der henviser til en endnu ikke skreven artikel, der kunne være encyklopædisk relevant, mener jeg man måske nok kunne tale for at beholde artiklen - i det mindste indtil nogle måtte have fået mod på at skrive "den anden" artikel. Men selvfølgelig, hvis nogle skulle begynde at udvide artiklen igen med "ligegyldigheder", så kan der naturligvis være grund til at se på artiklens egentlige berettigelse? () 14. aug. 2022, 20:36 (CEST)
 Kommentar Hvad der er tilbage af artiklen nu, er blot en hjemmestrikket definition hentet fra denne slettediskusssion og derved førstehåndsforskning. Der er ingen kilder og “overgreb begået af Danmark” er grundlæggende et noget flygtigt udsagn, som man kan lægge hvad som helst i. Jeg kan ikke finde tilsvarende artikler på de andre større wiki’er. Det er der formentlig en (god) grund til. Artiklen om undskyldninger er oprettet. - () 14. aug. 2022, 21:16 (CEST)
Nu da der er to artikler, er det nok bedst med en Sammenskriv til artiklen om "Officielle danske undskyldninger". () 15. aug. 2022, 12:06 (CEST)
 Slet Sammenskriv- artiklen om undskyldninger giver god mening, men artiklen om overgreb mangler definition og afgrænsning. Man kunne overveje at skrive noget ind i artiklen over undskyldninger, med emner som nogen mener, Danmark burde undskylde for. Det vil mindske det til hændelser hvor der rent faktisk er nogen, der arbejder for en undskyldning og ikke bare at nogen har fået eksproprieret deres grund til en for lav pris og mener det er et overgreb. Så kommer vi også ud over at det er wikipedia der definerer noget som en overgreb. Slaver mener jeg fx ikke der er undskyldt for og jeg mener at have set nogen der mener det burde ske. Der er sikkert andre emner nogen mener der skal undskyldes for. Historisk er der jo sket alt muligt der i dagens lys ikke ser for godt ud. -- () 15. aug. 2022, 09:12 (CEST) Ændret til Sammenskrive, da det er OK med en sammenskrivning, så kan den gamle tekst vel genfindes i historikken, den kunne man godt bruge på en eller anden måde. -- () 15. aug. 2022, 18:58 (CEST)
 Sammenskriv til Officielle danske undskyldninger - Som artiklen fremstår nu, tænker jeg at den kan slettes og erstattes med en redirect til den nye artikel.-- () 15. aug. 2022, 09:20 (CEST)
 Sammenskriv til Officielle danske undskyldninger - Enig! -- () 20. aug. 2022, 11:42 (CEST)
